b"\n_START_ARTICLE_\nAudition\n_START_SECTION_\nArgument\n_START_PARAGRAPH_\nSet anys despr\xc3\xa9s de la mort de la seva dona, Aoyama, executiu en una companyia, decideix que \xc3\xa9s hora de buscar una possible futura esposa, seguint els consells del seu fill que ja \xc3\xa9s temps de tornar a casar-se. Un amic, director i productor de cinema, li recomana realitzar una audici\xc3\xb3 per a una actriu, buscant les caracter\xc3\xadstiques que a ell li agradaria trobar en la seva possible esposa. D'entre totes les candidates es fixa en Yamazari Asami, una jove amb experi\xc3\xa8ncia en ballet._NEWLINE_El dia de l'audici\xc3\xb3 ella \xc3\xa9s l'\xc3\xbaltima persona que veu. Abans de sortir anota el n\xc3\xbamero de la seva fitxa, la truca i la porta a sopar. Ell insisteix a trucar una altra vegada dies m\xc3\xa9s tard preocupat per haver semblat massa atrevit. Quan ho fa, Asami deixa conscientment que soni el tel\xc3\xa8fon unes quantes vegades abans d'agafar-lo. Est\xc3\xa0 sola en una habitaci\xc3\xb3 fosca. B\xc3\xa9, no totalment sola, tamb\xc3\xa9 est\xc3\xa0 el que sembla un home, dins d'un sac..."